Α4-0204/96

Ψήφισμα σχετικά με ανακοίνωση της επιτροπής όσον αφορά την χρηματοδοτική συμβολή της Ευρωπαϊκής Ένωσης για την ανασυγκρότηση της πρώην Γιουγκοσλαβίας (COM(95)0581 - C4-0608/95).

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(95)0581 - C4-0608/95),

- έχοντας υπόψη το άρθρο Ι 3 και Ι 11 της Συνθήκης για την Ευρωπαϊκή Ένωση,

- έχοντας υπόψη τα συμπεράσματα του Ευρωπαϊκού Συμβουλίου των Καννών της 26/27 Ιουνίου 1995,

- έχοντας υπόψη τις κατευθυντήριες γραμμές του Ευρωπαϊκού Συμβουλίου των Βρυξελλών, της 29ης Οκτωβρίου 1995,

- έχοντας υπόψη την απόφαση του Συμβουλίου σχετικά με «κοινή δράση» της Ένωσης στη Βοσνία-Ερζεγοβίνη, της 11ης Δεκεμβρίου 1995 ((ΕΕ L 309 της 21.12.1995, σελ. 2)),

- έχοντας υπόψη τη συμφωνία ειρήνης που συνήφθη στο Παρίσι στις 14 Δεκεμβρίου 1995 και τη Διάσκεψη Σταθεροποίησης που πραγματοποιήθηκε στην Ρώμη στις 17/18 Φεβρουαρίου 1996,

- έχοντας υπόψη το ψήφισμά του της 29ης Φεβρουαρίου 1996, σχετικά με την χρηματοδότηση της ανασυγκρότησης της πρώην Γιουγκοσλαβίας ((ΕΕ C 78 της 18.3.1996, σελ. 33)),

- έχοντας υπόψη την έκθεση της Επιτροπής Προϋπολογισμών, καθώς και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Ελέγχου του Προϋπολογισμού (Α4-0204/96),

Α. εκτιμώντας ότι η Ευρωπαϊκή Ένωση υποστηρίζει την ανασυγκρότηση των δημοκρατιών της πρώην Γιουγκοσλαβίας και την θεωρεί ως στόχο προτεραιότητας της εξωτερικής πολιτικής κατά το 1996,

Β. εκτιμώντας ότι η Ευρωπαϊκή Ένωση υποστηρίζει όλα τα μέτρα τα οποία μπορούν να συμβάλλουν σε ειρηνευτική ρύθμιση διαρκείας στη Βοσνία Ερζεγοβίνη,

Γ. εκτιμώντας ότι οι αποφάσεις της Συμφωνίας του Dayton και της Συμφωνίας της Ρώμης, της 17/18 Φεβρουαρίου 1996, αποτελούν τη βάση για τη χορήγηση χρηματοδοτικής βοήθειας για την ανασυγκρότηση της πρώην Γιουγκοσλαβίας,

Δ. εκτιμώντας ότι η Διεθνής Τράπεζα έχει καταγράψει, ως μέγεθος της αναγκαίας χρηματοδοτικής στήριξης για την ανασυγκρότηση έως το 1999 ποσόν ύψους 5,1 δις δολλ. ΗΠΑ ενώ, ωστόσο, έως σήμερα υπάρχουν εν μέρει μόνο δεσμεύσεις της Διεθνούς Κοινότητας Χορηγών όσον αφορά τον καταμερισμό και τη συγκέντρωση αυτών των κονδυλίων,

Ε. εκτιμώντας ότι κατά τη διάρκεια της δεύτερης Διάσκεψης Χορηγών στις 12 και 13 Απριλίου 1996, στις Βρυξέλλες, εγκρίθηκαν 1,232 εκατ. δολλ. ΗΠΑ και συνεπώς ο στόχος των 1,8 δις δολλ. ΗΠΑ για το 1996 επιτυγχάνεται, και μάλιστα ελαφρώς υπερκαλύπτεται.

ΣΤ. εκτιμώντας ότι η Ευρωπαϊκή Ένωση είχε διαθέσει από τον προϋπολογισμό της κατά τη διάρκεια της πρώτης Διάσκεψης Χορηγών 87 εκατ. Ecu, από τα οποία 62,5 εκατ. Ecu προέρχονται από τη θέση του προϋπολογισμού Β7-500 «PHARE»,

Ζ. εκτιμώντας ότι το Ευρωπαϊκό Κοινοβούλιο ως σκέλος της αρμόδιας επί του προϋπολογισμού αρχής είχε διαθέσει τον Δεκέμβριο 1995 12,13 εκατ. Ecu για τις διαχειριστικές δαπάνες του Ύπατου Αντιπροσώπου,

Η. λαμβάνοντας υπόψη την εγκριθείσα στις 20 Μαΐου 1996, μεταφορά πίστωσης 9/96 ύψους 20 εκατ. Ecu από το κεφάλαιο ΒΟ-40 «προσωρινές πιστώσεις» στη θέση Β7-541 «ενέργειες για την ανασυγκρότηση των δημοκρατιών που προήλθαν από την πρώην Γιουγκοσλαβία», με στόχο τη χρηματοδότηση ενός πρώτου προγράμματος σχετικά με εφαρμογή σχεδίων στο Σαράγεβο,

Θ. λαμβάνοντας υπόψη την εγκριθείσα στις 21 Μαΐου 1996, μεταφορά πίστωσης 11/96, μέρος 2, από το κεφάλαιο ΒΟ-40 «προσωρινές πιστώσεις» στη θέση Β8- 013 «λοιπές δράσεις της Ευρωπαϊκής Ένωσης στο πλαίσιο της ΚΕΠΠΑ», ύψους 3,6 εκατ. Ecu, για τη χρηματοδότηση της κοινής δράσης όσον αφορά την επείγουσα παροχή βοήθειας με στόχο την περισυλλογή των ναρκών στη Βοσνία- Ερζεγοβίνη και την Κροατία,

Ι. λαμβάνοντας υπόψη τη σημαντική «υπο-χρησιμοποίηση» των πιστώσεων του νέου κεφαλαίου Β7-54 «Συνεργασία με τα κράτη που προήλθαν από την πρώην Γιουγκοσλαβία»,

ΙΑ. εκτιμώντας ότι η χρησιμοποίηση των πιστώσεων του προγράμματος PHARE που είχαν προβλεφθεί αρχικά για την Γιουγκοσλαβία περιορίζεται σήμερα σε ορισμένες από τις νέες δημοκρατίες και αποκλείει τη Σλοβενία καθώς και την Δημοκρατία της Σερβίας-Μαυροβουνίου,

IΒ. εκτιμώντας ότι η συμβολή της Ένωσης στη χρηματοδότηση των μέτρων βοήθειας στην πρώην Γιουγκοσλαβία ήδη σήμερα αλλά και κατά το επόμενο οικονομικό έτος, οδηγεί σε ανεπαρκή κάλυψη της Κατηγορίας IV των Δημοσιονομικών Προοπτικών, εφόσον δεν πρόκειται για τους σκοπούς της ανασυγκρότησης να περικοπούν άλλες χρηματοδοτικές δεσμεύσεις στον τομέα της εξωτερικής πολιτικής,

ΙΓ. εκτιμώντας ότι το παρόν σχέδιο αναθεώρησης των Δημοσιονομικών Προοπτικών έως το έτος 1999 δεν περιέχει καθόλου προτάσεις για την ελευθέρωση, μέσω ανακατάταξης ή αύξησης, συμπληρωματικών χρηματοδοτικών πιστώσεων για την ανασυγκρότηση της πρώην Γιουγκοσλαβίας,

ΙΔ. εκτιμώντας ότι ο σχεδιασμός της χρηματοδοτικής συμβολής της Ευρωπαϊκής Κοινότητας για την ανασυγκρότηση της πρώην Γιουγκοσλαβίας συνεπάγεται σιωπηρά τη συμβολή της Ένωσης ύψους 20-25% στο σύνολο των μέτρων ενώ τα λοιπά κονδύλια θα διατεθούν από τα επί μέρους κράτη μέλη και τη διεθνή κοινότητα χορηγών,

1. επιβεβαιώνει την πεποίθησή του ότι η Ευρωπαϊκή Ένωση φέρει σημαντική πολιτική ευθύνη στο πλαίσιο της διεθνούς υποστήριξης για την ανασυγκρότηση της πρώην Γιουγκοσλαβίας[semigr ]

2. θεωρεί ότι οι δημοκρατίες της πρώην Γιουγκοσλαβίας, κατά κύριο λόγο η Βοσνία-Ερζεγοβίνη, έχουν άμεση ανάγκη μαζικής βοήθειας για την ανασυγκρότησή τους, η οποία θα πρέπει ιδίως να επικεντρωθεί στην ταχεία εξάλειφη των ζημιών που προκάλεσε ο πόλεμος στις υποδομές (γέφυρες, αυτοκινητόδρομοι, δίκτυα τηλεπικοινωνιών, σταθμοί παραγωγής ηλεκτρικής ενέργειας) και στις κοινωνικές υπηρεσίες (σχολεία, νοσοκομεία, κατοικίες)[semigr ] και τονίζει, ως προς το θέμα αυτό, ότι μόνο έτσι θα μπορέσουν να δημιουργηθούν οι προϋποθέσεις για μια βασική μεταρρύθμιση και αναζωογόνηση της όλης οικονομικής δραστηριότητας, πράγμα που αποτελεί άπαραίτητο όρο για την επιτυχή έκβαση της ειρηνευτικής διαδικασίας και της συμφιλίωσης μεταξύ των εμπλεκομένων στον εμφύλιο πόλεμο μερών[semigr ]

3. θεωρεί επίσης ότι η ανασυγκρότηση της πρώην Γιουγκοσλαβίας συνεπάγεται την ανάγκη ανάληψης από τις νέες δημοκρατίες μιας δύσκολης μετάβασης προς την οικονομία της ελεύθερης αγοράς και σε πολιτικά συστήματα πλήρως δημοκρατικά και πλουραλιστικά[semigr ]

4. εφιστά την προσοχή της Επιτροπής και του Συμβουλίου στο γεγονός ότι η ανασυγκρότηση της πρώην Γιουγκοσλαβίας είναι έργο μακράς πνοής που απαιτεί από την διεθνή κοινότητα και, ιδιαίτερα, την Ευρωπαϊκή Ένωση να προσφέρουν ένα σφαιρικό πρόγραμμα ανασυγκρότησης της περιοχής και επαρκή χρηματοδοτικά μέσα[semigr ] υπογραμμίζει, ως προς τούτο, ότι η Ευρωπαϊκή Ένωση θα έπρεπε να καταρτήσει ένα μεσοπρόθεσμο πρόγραμμα βοήθειας για την ανασυγκρότηση προσαρμοσμένο στις πραγματικές συνθήκες της περιοχής που να περιλαμβάνει ειδικά μέτρα παρέμβασης σύμφωνα με τις ανάγκες της υφιστάμενης κατάστασης[semigr ]

5. ανανεώνει την προθυμία του να υποστηρίξει εποικοδομητικά όλα τα μέτρα τα οποία συμβάλλουν σε μια ειρηνευτική ρύθμιση διαρκείας στην πρώην Γιουγκοσλαβία[semigr ] υπενθυμίζει σχετικά τις αποφάσεις της Συμφωνίας του Dayton και των Διασκέψεων του Παρισιού και πρόσφατα της Φλωρεντίας στις 13/14 Ιουνίου 1996[semigr ]

6. τονίζει ότι η πραγματική διάθεση των χρηματοδοτικών πόρων της Διεθνούς Κοινότητας Χορηγών, και κυρίως της Ε.Ε., θα πρέπει να εξαρτηθεί από την πλήρη εφαρμογή της συμφωνίας του Dayton και των αποφάσεων στις οποίες κατέληξαν οι διαπραγματεύσεις της Ρώμης (ειδικότερα όσον αφορά το σεβασμό των ανθρωπίνων δικαιωμάτων και την εξασφάλιση της ελεύθερης κυκλοφορίας προσώπων και αγαθών) από μέρους όλων των δημοκρατιών της Ομοσπονδιακής Δημοκρατίας της Βοσνίας-Ερζεγοβίνης[semigr ]

7. υποστηρίζει τις προσπάθειες του Υπάτου Αντιπροσώπου Carl Bildt και της Επιτροπής στο Σεράγεβο και άλλα μέρη της χώρας, να δημιουργήσει με την ταχεία αναθέρμανση της κατεστραμένης οικονομίας και την άμεση άμβλυνση των πλέον καυτών κοινωνικών προβλημάτων τις βάσεις για ένα σταθερό καθεστώς ειρήνης[semigr ]

8. υπενθυμίζει ότι η Ευρωπαϊκή Ένωση επιδεικνύει ενδιαφέρον για την ειρηνευτική διαδικασία, ενδιαφέρον που περικλείει την πρώην Γιουγκοσλαβία στο σύνολό της[semigr ]

9. λαμβάνει γνώση του γεγονότος ότι η Διεθνής Τράπεζα έχει εκτιμήσει το ύψος της χρηματοδότησης για την ανασυγκρότηση της Γιουγκοσλαβίας, για την χρονική περίοδο έως το 1999, σε ποσόν ύψους 5,1 δις δολλ. ΗΠΑ[semigr ]

10. ζητεί επίμονα από τη Διεθνή Κοινότητα Χορηγών να επιτύχει όσον το δυνατόν συντομότερο συμφωνία για τη συνολική χρηματοδότηση αυτού του ποσού και υπογραμμίζει την ανάγκη για δημοσιονομική εκτίμηση και λεπτομερή κατανομή του κόστους ανάμεσα στις χώρες χορηγούς, καθώς και σαφές χρονοδιάγραμμα[semigr ]

11. αναγνωρίζει ότι η Διεθνής Κοινότητα Χορηγών κατά τη δεύτερη Διάσκεψη στις 12/13 Απριλίου 1996 αποφάσισε να χρηματοδοτηθούν μέτρα άμεσης εφαρμογής κατά το 1996[semigr ]

12. υπενθυμίζει στην Επιτροπή ότι το πρόγραμμα PHARE δεν θεσπίστηκε ως μέσον ανασυγκρότησης μιας κατεστραμένης από τον πόλεμο χώρας αλλά έλκει την πολιτική νομιμοποίηση του κατάρχήν από την ανάγκη του μετασχηματισμού των χωρών της Ανατολικής και Κεντρικής Ευρώπης και την προπαρασκευή τους για την ενδεχόμενη προσχώρησή τους στην Ευρωπαϊκή Ένωση[semigr ] υπενθυμίζει ότι η νομική βάση του προγράμματος PHARE είναι πολύ δύσκαμπτη ώστε να επιτρέψει μία ταχεία και αποτελεσματική βοήθεια και ότι ως εκ τούτου αποδεικνύεται ακατάλληλη για την εν λόγω αποστολή[semigr ] αποδοκιμάζει το γεγονός ότι η Επιτροπή αμέλησε, και τούτο εις βάρος των δικαιούχων, να χρησιμοποιήσει τους πόρους των νέων θέσεων του άρθρου Β7-54, σύμφωνα με τις ενδείξεις της αρμόδιας επί του προϋπολογισμού αρχής[semigr ]

13. καλεί επειγόντως την Επιτροπή να χορηγήσει στους εκπροσώπους της Επιτροπής στη Βοσνία-Ερζεγοβίνη μεγαλύτερη διακριτική εξουσία για τα μικρής εμβέλειας σχέδια (έως 10.000 Ecu), με στόχο την ταχεία βελτίωση της κατάστασης όσον αφορά τη στέγαση σε σημεία-κλειδιά, προ των εκλογών[semigr ] ζητά να διατεθούν οι πιστώσεις αυτές απευθείας για την ενίσχυση των τοπικών κοινοτήτων, χωρίς την παρέμβαση των αντίστοιχων κυβερνητικών αρχών[semigr ]

14. αμφισβητεί τα σχέδια της Επιτροπής να διαθέσει κατά την χρονική περίοδο 1996 έως 1999 συνολικά 600 εκατ. Ecu από το πρόγραμμα PHARE για την ανασυγκρότηση[semigr ] υπενθυμίζει στην Επιτροπή ότι, στην περίπτωση τμηματικής ανακατάταξης των υποχρεώσεων που απορρέουν από την εφαρμογή του PHARE, θα πρέπει να επιτευχθεί ομοφωνία με την αρμόδια επί του προϋπολογισμού αρχή σχετικά με την ενσωμάτωση σχεδίων ανασυγκρότησης στους στόχους του PHARE και ότι οι συνέπειες μιας παρόμοιας ανακατανομής για τα λειτουργικά προγράμματα σε χώρες που λαμβάνουν ήδη ενίσχυση, θα πρέπει να παραμείνουν όσον το δυνατόν πιο περιορισμένες[semigr ]

15. λαμβάνει γνώση του γεγονότος ότι η Επιτροπή αποδέσμευσε, για τους λοιπούς μήνες του 1996, συμπληρωματικό ποσόν ύψους 260 εκατ. δολλ. ΗΠΑ από τον προϋπολογισμό της Ευρωπαϊκής Ένωσης για το 1996[semigr ]

16. λαμβάνει γνώση του σχεδίου της Επιτροπής να διαθέσει έως το 1999 συνολικό ποσόν ύψους 1 δις Ecu για την ανασυγκρότηση από τον προϋπολογισμό της Ευρωπαϊκής Ένωσης[semigr ]

17. υπενθυμίζει στην Επιτροπή ότι με την χρηματοδότηση της ανασυγκρότησης στην πρώην Γιουγκοσλαβία έχει δημιουργηθεί ανεπαρκής κάλυψη στην κατηγορία 4 των Δημοσιονομικών Προοπτικών για το 1996 ύψους περίπου 200 εκατ. Ecu και ότι τον επόμενο χρόνο επίσης θα δημιουργηθεί έλλειμμα, εφόσον δεν περικοπούν δραστικά άλλες οικονομικές δεσμεύσεις στον τομέα της εξωτερικής πολιτικής[semigr ]

18. υπενθυμίζει στο Συμβούλιο ότι δεν λαμβάνονται από την Ευρωπαϊκή Ένωση χωρίς διαβούλευση του Κοινοβουλίου αποφάσεις στον τομέα της εξωτερικής πολιτικής που συνεπάγονται χρηματοδοτικές δεσμεύσεις των οποίων δεν διασφαλίζεται η κάλυψη από τον προϋπολογισμό της Ένωσης[semigr ]

19. καλεί το Συμβούλιο, ενόψει της επισφαλούς οικονομικής κατάστασης στην Κατηγορία 4 των Δημοσιονομικών Προοπτικών, να διαθέσει για την χρηματοδότηση νέων πολιτικών, όπως είναι η συμμετοχή στην ανασυγκρότηση της πρώην Γιουγκοσλαβίας, νέες πιστώσεις στο πλαίσιο της αναθεώρησης των Δημοσιονομικών Προοπτικών[semigr ] υπενθυμίζει στο πλαίσιο αυτό ότι τα αποφασισθέντα ομόφωνα από το Ευρωπαϊκό Συμβούλιο του 1992 στο Εδιμβούργο νέα ανώτατα όρια του προϋπολογισμού της Κοινότητας προσφέρουν επαρκή περιθώρια για αντίστοιχες προσαρμογές των Δημοσιονομικών Προοπτικών[semigr ]

20. επισημαίνει ότι η Επιτροπή έχει προβεί σε ανεπαρκή δημοσιονομικό σχεδιασμό της συμμετοχής στην ανασυγκρότηση της πρώην Γιουγκοσλαβίας χωρίς την έγκαιρη συμμετοχή της αρμόδιας επί του προϋπολογισμού αρχής[semigr ] τα υποβληθέντα αριθμητικά στοιχεία του προγράμματος εμφανίζουν αποκλίσεις, αφορούν συχνά αμφιλεγόμενες θέσεις του προϋπολογισμού και υπερβαίνουν τα ανώτατα όρια της Κατηγορίας 4 των Δημοσιονομικών Προοπτικών[semigr ] καλεί την Επιτροπή να προβεί σε αξιόπιστο, διαφανή και συνεπή δημοσιονομικό σχεδιασμό[semigr ]

21. καλεί επιτακτικά την Επιτροπή να υποβάλει νέο σχέδιο για την αναθεώρηση των Δημοσιονομικών Προοπτικών στο οποίο θα λαμβάνονται υπόψη τα προαναφερθέντα διλήμματα της χρηματοδοτικής συμμετοχής της Ένωσης στην επιχείρηση ανασυγκρότησης[semigr ]

22. θεωρεί απολύτως αναγκαία την ανάπτυξη εκ μέρους της ΕΤΕπ ενός προγράμματος ευρείας περιφερειακής στήριξης στις δημοκρατίες της πρώην Γιουγκοσλαβίας σε συνεργασία με την ΕΤΑΑ και τα άλλα πολυμερή χρηματοδοτικά ιδρύματα, όπως η Παγκόσμια Τράπεζα[semigr ] στο πλαίσιο αυτό πρέπει να δοθεί προτεραιότητα στις δράσεις που συμβάλλουν στη προώθηση της περιφερειακής οικονομικής συνεργασίας, με ανάπτυξη των υποδομών για την σταθεροποίηση ενός διαρθρωμένου χώρου και την προώθηση του διαπεριφερειακού εμπορίου[semigr ]

23. υποστηρίζει τη δυνατότητα χρηματοδότησης από το πρόγραμμα PHARE προπαρασκευαστικών σχεδίων για τις επενδύσεις της Ευρωπαϊκής Τράπεζας Ανασυγκρότησης και Ανάπτυξης στους τομείς των τηλεπικοινωνιών, της ενέργειας και της ανάπτυξης των μικρομεσαίων επιχειρήσεων σύμφωνα με την συμφωνία του Μπανκόγκ[semigr ] ωστόσο εφιστά την προσοχή της Επιτροπής στην ανάγκη προσφοράς από τις χορηγούς χώρες δωρεάν πιστώσεων για την χρηματοδότηση επενδυτικών σχεδίων, λόγω της περιορισμένης διεθνούς δανειοληπτικής αξιοπιστίας των περισσοτέρων δημοκρατιών της πρώην Γιουγκοσλαβίας[semigr ]

24. είναι της γνώμης ότι η διάθεση χρηματοδοτικών κονδυλίων για την ειρηνευτική διαδικασία στην πρώην Γιουγκοσλαβία αποτελεί καθοριστικό παράγοντα προκειμένου να υλοποιηθούν πολιτικές αποφάσεις αλλά ότι, αντιστρόφως, δεν είναι δυνατόν να επιτευχθεί η ειρηνευτική διαδικασία αποκλειστικά και μόνον με χρηματοδοτικά μέσα[semigr ] η βοήθεια για την ανασυγκρότηση μπορεί να είναι αποτελεσματική μόνο στο μέγεθος και στον ρυθμό που όλοι οι συμμετέχοντες στην ειρηνευτική διαδικασία την υποστηρίζουν και συμβάλλουν σε αυτή σε όλες τις πτυχές της[semigr ]

25. υπενθυμίζει ότι μία ταχεία ανασυγκρότηση της πρώην Γιουγκοσλαβίας θα πρέπει να συνδυάζεται με μία μέγιστη διαφάνεια όσον αφορά τη χρήση της χρηματοδοτικής βοήθειας καθώς και έναν αυστηρό έλεγχο της διάθεσής της, επειδή οι όροι αυτοί είναι καθοριστικοί για την επιτυχία της ανασυγκρότησης[semigr ] επισημαίνει ότι τόσο η Επιτροπή Προϋπολογισμών όσον και η Επιτροπή Ελέγχου του Προϋπολογισμού θα πρέπει να συμμετάσχουν πλήρως στην όλη διαδικασία[semigr ]

26. θεωρεί, με εξαίρεση την ανθρωπιστική βοήθεια, απολύτως αναγκαία την εξάρτηση της τεχνικής, χρηματοδοτικής και μακροοικονομικής βοήθειας της Ευρωπαϊκής Ένωσης προς τις δημοκρατίες της πρώην Γιουγκοσλαβίας, από τα κριτήρια για τους πολιτικούς και οικονομικούς όρους που καθορίστηκαν από το Συμβούλιο Γενικών Υποθέσεων κατά τη συνεδρίασή του στις 30 και 31 Οκτωβρίου 1995.

27. εκφράζει συγχρόνως την άποψη ότι το ΕΚ θα πρέπει να απαιτήσει τις κατάλληλες διαδικασίες για την εμπεριστατωμένη και συνεχή ενημέρωσή του, καλεί δε την Επιτροπή να εκπονεί τριμηνιαία έκθεση σχετικά με την πορεία εφαρμογής της στρατηγικής αυτής[semigr ]

28. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και τις κυβερνήσεις και τα κοινοβούλια των κρατών μελών της Ένωσης.